Air Raid (videoludo)

Air Raid estas pafa videoludo publikigita por Atari 2600 en 1982 fare de Men-A-Vision. Ĝi estas la sola ludo eldonita de tiu kompanio. La kartoĉo estas blua kun T-tenilo kaj bildo de flugantaj subtasoj atakantaj futurisman urbon. Ĝi havis tre limigitan distribuadon,. Pro tio ĝi fariĝis tre valora titolo por videoludaj kolektantoj.

Ludomaniero
La ludanto kontrolas ŝipon, kiu moviĝas de flanko al flanko super du konstruaĵoj, kun la celo protekti la konstruaĵojn kontraŭ detruo fare de la bomboj de malamikaj ŝipoj pli supre.

Rareco
La 10-an de aprilo 2010, la sola kompleta kopio tiam konata (kartoĉo kaj skatolo) vendiĝis por 31,600 USD. Alia kopio aperis en la interreto la 22-an de oktobro 2011. Aŭkcio ĉe eBay proponis nekompletan version de la ludo (nur la kartoĉo). Air Raid tamen ankoraŭ vendiĝis por impona sumo de 3,575 USD. La aĉeto estis kompletigita kaj ambaŭ partioj interŝanĝis pozitivajn reagojn, igante ĉi tion la duan plej altan konfirmitan prezon pagitan por tiu ludo. 

La 24-an de oktobro 2012, la unua vere kompleta ludo (kartoĉo, instrukcio kaj skatolo) estis listigita por aŭkcio kaj fine vendiĝis por 33,433.30 USD. Pro la amaskomunikila atento, kiun ĉi tiu kompleta kopio generis, la 26-an de oktobro 2012, tria kesta kopio (kvankam sen la instrukcio) aperis sur eBay. La 28-an de junio 2021, dungito de Goodwill Industries en Fort Worth (Teksaso) trovis kaj aŭkciis ludeblan kopion de la ludo sur eBay kontraŭ 10,590.79 USD, kion la kompanio sukcese enspezis.

 Referencoj 

 Eksteraj ligiloj 
 Air Raid ĉe AtariAge

Kategorio:Videoludoj aperintaj en 1982
Kategorio:Pafaj videoludoj
Kategorio:Videoludoj kreitaj en Tajvano
Kategorio:Videoludoj ludeblaj per Atari 2600